# Uradni list C 368A/7. o

| | ISSN 1977-1045 |
| --- | --- |
| Uradni list
  Evropske unije | C 368A |
| | |
| Slovenska izdaja | Informacije in objave | Zvezek 597. oktober 2016 |

ISSN 1977-1045

Uradni list

Evropske unije

C 368A

Slovenska izdaja

Informacije in objave

Zvezek 597. oktober 2016

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska komisija |
| 2016/C 368 A/01 | Prosto delovno mesto direktorja Evropskega centra za preprečevanje in obvladovanje bolezni (m/ž), Stockholm (začasni uslužbenec – razred AD 14) COM/2016/20016 | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska komisija

2016/C 368 A/01

Prosto delovno mesto direktorja Evropskega centra za preprečevanje in obvladovanje bolezni (m/ž), Stockholm (začasni uslužbenec – razred AD 14) COM/2016/20016

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 7.10.2016 | SL | Uradni list Evropske unije | CA 368/1 |
| --- | --- | --- | --- |

7.10.2016

SL

Uradni list Evropske unije

CA 368/1

---

Prosto delovno mesto direktorja Evropskega centra za preprečevanje in obvladovanje bolezni (m/ž),

Stockholm

(začasni uslužbenec – razred AD 14)

COM/2016/20016

(2016/C 368 A/01)

Predstavitev delodajalca

Evropski center za preprečevanje in obvladovanje bolezni (ECDC, v nadaljnjem besedilu: center) je agencija EU, ki je bila leta 2005 ustanovljena za okrepitev zaščite Evrope pred nalezljivimi boleznimi. Sedež centra je v Stockholmu na Švedskem.

V skladu s členom 3 ustanovitvene uredbe (1) je cilj centra ugotavljanje, ocena in obveščanje o prisotnih in nastajajočih nevarnostih nalezljivih bolezni za zdravje ljudi.

Za uresničitev teh nalog center sodeluje z nacionalnimi organi za varovanje zdravja po vsej Evropi, da bi okrepil in razvil vseevropske sisteme epidemiološkega spremljanja in zgodnjega obveščanja. S sodelovanjem s strokovnjaki po vsej Evropi center združuje evropsko znanje o zdravju ter tako razvija verodostojna znanstvena mnenja o tveganjih zaradi obstoječih in porajajočih se nalezljivih bolezni.

V okviru svojih nalog center:

| (a) | išče, zbira, združuje, ocenjuje in razširja ustrezne znanstvene in tehnične podatke; |
| --- | --- |

(a)

išče, zbira, združuje, ocenjuje in razširja ustrezne znanstvene in tehnične podatke;

| (b) | zagotavlja znanstvena mnenja ter znanstveno in tehnično pomoč, vključno z usposabljanjem; |
| --- | --- |

(b)

zagotavlja znanstvena mnenja ter znanstveno in tehnično pomoč, vključno z usposabljanjem;

| (c) | zagotavlja pravočasne informacije Komisiji, državam članicam, agencijam Skupnosti in mednarodnim organizacijam, ki delujejo na področju javnega zdravja; |
| --- | --- |

(c)

zagotavlja pravočasne informacije Komisiji, državam članicam, agencijam Skupnosti in mednarodnim organizacijam, ki delujejo na področju javnega zdravja;

| (d) | usklajuje evropske mreže organov, ki delujejo na področjih nalog centra, vključno z mrežami, ki izhajajo iz dejavnosti javnega zdravja, ki jih podpira Komisija, in upravljajo mreže namenskega epidemiološkega spremljanja,
  ter |
| --- | --- |

(d)

usklajuje evropske mreže organov, ki delujejo na področjih nalog centra, vključno z mrežami, ki izhajajo iz dejavnosti javnega zdravja, ki jih podpira Komisija, in upravljajo mreže namenskega epidemiološkega spremljanja,

ter

| (e) | izmenjuje informacije, strokovno znanje in dobre prakse ter omogoča razvoj in izvajanje skupnih ukrepov. |
| --- | --- |

(e)

izmenjuje informacije, strokovno znanje in dobre prakse ter omogoča razvoj in izvajanje skupnih ukrepov.

Agencija v letu 2016 razpolaga s proračunskimi sredstvi v višini 58,2 milijona EUR ter ima skupno 350 uslužbencev.

Več informacij je na voljo na: http://ecdc.europa.eu.

Delovno mesto

Direktor je pravni zastopnik centra in njegov predstavnik v javnosti ter odgovarja upravnemu odboru centra. Vodil in upravljal bo center ter bo v celoti odgovoren za njegove dejavnosti, s katerimi bo zagotavljal izpolnjevanje ciljev centra.

Pristojen bo za:

| — | vodenje centra v skladu z ustanovitveno uredbo in veljavno zakonodajo, vključno s Sklepom 1082/2013/EU o resnih čezmejnih nevarnostih za zdravje (2), |
| --- | --- |

—

vodenje centra v skladu z ustanovitveno uredbo in veljavno zakonodajo, vključno s Sklepom 1082/2013/EU o resnih čezmejnih nevarnostih za zdravje (2),

| — | vodenje in upravljanje osebja ter upravljanje centra, |
| --- | --- |

—

vodenje in upravljanje osebja ter upravljanje centra,

| — | pripravo strategije centra, večletnega delovnega načrta in osnutka vsakoletnega delovnega programa, ki se predložijo upravnemu odboru v odobritev, ter poročanje upravnemu odboru o njihovem izvajanju, |
| --- | --- |

—

pripravo strategije centra, večletnega delovnega načrta in osnutka vsakoletnega delovnega programa, ki se predložijo upravnemu odboru v odobritev, ter poročanje upravnemu odboru o njihovem izvajanju,

| — | pripravo in izvrševanje proračuna centra v skladu z okvirno finančno uredbo (3) za agencije ter zagotavljanje, da se proračun upravlja v skladu z načeli dobrega finančnega poslovodenja, |
| --- | --- |

—

pripravo in izvrševanje proračuna centra v skladu z okvirno finančno uredbo (3) za agencije ter zagotavljanje, da se proračun upravlja v skladu z načeli dobrega finančnega poslovodenja,

| — | zastopanje centra v EU in drugod ter neposredno in posredno komuniciranje z različnimi deležniki in javnostjo v zvezi z vsemi področji delovanja centra, |
| --- | --- |

—

zastopanje centra v EU in drugod ter neposredno in posredno komuniciranje z različnimi deležniki in javnostjo v zvezi z vsemi področji delovanja centra,

| — | zagotavljanje sodelovanja med centrom, Komisijo, Evropskim parlamentom in državami članicami, |
| --- | --- |

—

zagotavljanje sodelovanja med centrom, Komisijo, Evropskim parlamentom in državami članicami,

| — | zagotavljanje sekretariata ter ustrezne znanstvene in tehnične podpore upravnemu odboru in svetovalnemu forumu, |
| --- | --- |

—

zagotavljanje sekretariata ter ustrezne znanstvene in tehnične podpore upravnemu odboru in svetovalnemu forumu,

| — | zagotavljanje, da center svoje naloge izvaja tako, da ohranja znanstveno odličnost in neodvisnost svojih dejavnosti in mnenj. |
| --- | --- |

—

zagotavljanje, da center svoje naloge izvaja tako, da ohranja znanstveno odličnost in neodvisnost svojih dejavnosti in mnenj.

Profil kandidata (merila za izbor)

Od kandidatov pričakujemo:

| — | dokazane izkušnje z vodenjem in upravljanjem organizacije na visokem položaju z odgovornostjo za organizacijsko strategijo, vodenje osebja in odločanje o proračunu; izkušnje, pridobljene v večkulturnem okolju, se štejejo za prednost, |
| --- | --- |

—

dokazane izkušnje z vodenjem in upravljanjem organizacije na visokem položaju z odgovornostjo za organizacijsko strategijo, vodenje osebja in odločanje o proračunu; izkušnje, pridobljene v večkulturnem okolju, se štejejo za prednost,

| — | izkušnje s proračunskim načrtovanjem in finančnim poslovodenjem organizacije, |
| --- | --- |

—

izkušnje s proračunskim načrtovanjem in finančnim poslovodenjem organizacije,

| — | dobro poznavanje vprašanj v zvezi s politiko in prakso preprečevanja in obvladovanja nalezljivih bolezni, |
| --- | --- |

—

dobro poznavanje vprašanj v zvezi s politiko in prakso preprečevanja in obvladovanja nalezljivih bolezni,

| — | dobro poznavanje institucij EU, njihovega delovanja in medsebojnih odnosov, |
| --- | --- |

—

dobro poznavanje institucij EU, njihovega delovanja in medsebojnih odnosov,

| — | sposobnost učinkovitega komuniciranja z deležniki (evropski, mednarodni, nacionalni in lokalni organi, mednarodne organizacije itd.), mediji in javnostjo, |
| --- | --- |

—

sposobnost učinkovitega komuniciranja z deležniki (evropski, mednarodni, nacionalni in lokalni organi, mednarodne organizacije itd.), mediji in javnostjo,

| — | sposobnost vzpostavljanja na zaupanju temelječih delovnih odnosov z institucijami Evropske unije, pristojnimi organi držav članic in drugimi deležniki. |
| --- | --- |

—

sposobnost vzpostavljanja na zaupanju temelječih delovnih odnosov z institucijami Evropske unije, pristojnimi organi držav članic in drugimi deležniki.

Zaželeno je, da kandidati izpolnjujejo tudi naslednji merili:

| — | visokošolska izobrazba s področja, ki pomeni dodano vrednost za delovne naloge centra, |
| --- | --- |

—

visokošolska izobrazba s področja, ki pomeni dodano vrednost za delovne naloge centra,

| — | izkušnje z vodenjem in upravljanjem organizacije v kriznih razmerah. |
| --- | --- |

—

izkušnje z vodenjem in upravljanjem organizacije v kriznih razmerah.

Pogoji za prijavo

V fazi izbora bodo upoštevani tisti kandidati, ki bodo do roka za prijavo izpolnjevali naslednje pogoje:

| — | državljanstvo – kandidati morajo biti državljani države članice Evropske unije, |
| --- | --- |

—

državljanstvo – kandidati morajo biti državljani države članice Evropske unije,

| — | visokošolska izobrazba ali diploma – kandidati morajo imeti:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, ali |
| --- | --- | --- |

—

visokošolska izobrazba ali diploma – kandidati morajo imeti:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, ali

| — | raven izobrazbe, ki ustreza zaključenemu in z diplomo potrjenemu visokošolskemu študiju, ter ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, zahtevane v nadaljevanju), |
| --- | --- |

—

raven izobrazbe, ki ustreza zaključenemu in z diplomo potrjenemu visokošolskemu študiju, ter ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, zahtevane v nadaljevanju),

| — | delovne izkušnje – kandidati morajo imeti: vsaj 15 let izkušenj po pridobitvi diplome na ravni, za katero so usposobljeni po zgoraj navedeni izobrazbi; od teh 15 let delovnih izkušenj mora biti vsaj pet let delovnih izkušenj pridobljenih na visokem vodstvenem položaju (4), |
| --- | --- |

—

delovne izkušnje – kandidati morajo imeti: vsaj 15 let izkušenj po pridobitvi diplome na ravni, za katero so usposobljeni po zgoraj navedeni izobrazbi; od teh 15 let delovnih izkušenj mora biti vsaj pet let delovnih izkušenj pridobljenih na visokem vodstvenem položaju (4),

| — | jeziki: kandidati morajo imeti temeljito znanje enega od uradnih jezikov Evropske unije in zadovoljivo znanje še enega od teh jezikov na stopnji, ki omogoča opravljanje delovnih nalog, |
| --- | --- |

—

jeziki: kandidati morajo imeti temeljito znanje enega od uradnih jezikov Evropske unije in zadovoljivo znanje še enega od teh jezikov na stopnji, ki omogoča opravljanje delovnih nalog,

| — | starostna omejitev: starost kandidatov mora omogočati, da lahko opravijo celoten petletni mandat, preden dosežejo upokojitveno starost 66 let. |
| --- | --- |

—

starostna omejitev: starost kandidatov mora omogočati, da lahko opravijo celoten petletni mandat, preden dosežejo upokojitveno starost 66 let.

Neodvisnost in izjava o interesih

Direktor se bo moral z izjavo zavezati k neodvisnemu delovanju v javnem interesu ter dati izjavo o kakršnih koli interesih, ki bi lahko vplivali na njegovo neodvisnost. Kandidati morajo v svoji prijavi potrditi pripravljenost, da bodo to storili.

Zaradi posebne narave funkcije bodo morali kandidati, ki bodo povabljeni na predizbirne razgovore, podpisati izjavo o trenutnih ali prihodnjih interesih, ki bi lahko vplivali na njihovo neodvisnost.

V skladu s členom 16 kadrovskih predpisov (5), čigar določbe se smiselno uporabljajo za začasne uslužbence, direktorja po prenehanju dela še vedno zavezuje dolžnost, da se v zvezi s sprejemanjem nekaterih imenovanj ali ugodnosti vede pošteno in diskretno.

To pomeni tudi, da mora v dveh letih po prenehanju dela upravni odbor centra obvestiti o nameravani plačani ali neplačani poklicni dejavnosti. Če je ta dejavnost povezana z delom, ki ga je direktor opravljal v zadnjih treh letih službovanja, in bi lahko bila v nasprotju z legitimnimi interesi centra, mu lahko upravni odbor centra ob upoštevanju interesov službe bodisi prepove bodisi dovoli opravljanje dejavnosti pod pogoji, ki se mu zdijo primerni.

Izbor in imenovanje

Direktorja bo imenoval upravni odbor centra na podlagi seznama, ki ga bo sestavila Evropska komisija, potem ko bo dal izjavo pred Evropskim parlamentom in odgovoril na njegova vprašanja. Ta razpis je podlaga za pripravo seznama Evropske komisije. Kandidate obveščamo, da vključitev na seznam še ne zagotavlja imenovanja.

Evropska komisija bo sestavila predizbirno komisijo. Ta komisija bo na podlagi sposobnosti in navedenih meril na razgovor povabila kandidate, katerih profil bo najbolj ustrezal specifičnim zahtevam tega delovnega mesta. Predizbirna komisija bo sestavila seznam kandidatov, ki bodo predlagani za nadaljnji razgovor s Posvetovalnim odborom Evropske komisije za imenovanja. Kandidati, ki bodo povabljeni na razgovor s Posvetovalnim odborom Evropske komisije za imenovanja, se bodo morali udeležiti testiranja v ocenjevanem centru, ki ga vodijo zunanji kadrovski svetovalci. Kandidati, ki jih bo Posvetovalni odbor Evropske komisije za imenovanja uvrstil na ožji seznam, bodo nato povabljeni na razgovor z zadevnimi komisarji.

Po teh razgovorih bo Evropska komisija sprejela seznam kandidatov, ki ga bo predložila upravnemu odboru centra.

Upravni odbor bo opravil razgovore s temi kandidati in imenoval kandidata. Preden bo upravni odbor kandidata imenoval, bo ta pozvan, da se predstavi pred Evropskim parlamentom in odgovori na njegova vprašanja.

Od kandidatov se lahko poleg navedenega zahteva, da se udeležijo dodatnih razgovorov ali testov.

Enake možnosti

Evropska unija izvaja politiko enakih možnosti in nediskriminacije v skladu s členom 1d kadrovskih predpisov (6). V postopkih zaposlovanja se skuša izogniti kakršni koli diskriminaciji in aktivno podpira prijave žensk.

Pogoji zaposlitve

Direktor bo imenovan kot član osebja centra kot začasni uslužbenec v razredu AD 14 v skladu s členom 2(a) Pogojev za zaposlitev drugih uslužbencev Evropskih skupnosti (7) za petletno obdobje, ki se lahko enkrat podaljša.

Kraj zaposlitve je na sedežu centra v Stockholmu (Švedska).

Postopek prijave

Pred oddajo prijave morajo kandidati skrbno preveriti, ali izpolnjujejo vse pogoje za prijavo, zlasti glede zahtevane ravni izobrazbe in delovnih izkušenj.

Kandidati se morajo prijaviti prek interneta na spletni strani

https://ec.europa.eu/dgs/human-resources/seniormanagementvacancies/

in slediti navodilom za posamezne stopnje postopka.

Spletno prijavo morajo kandidati izpolniti pravočasno (8). Kandidatom priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim zaključkom, zaradi česar je treba celotni postopek ponoviti. Po roku za prijavo se ne bo več mogoče prijaviti. Prijave, prispele po roku po običajni elektronski pošti, se praviloma ne bodo upoštevale.

Za prijavo kandidati potrebujejo veljaven elektronski naslov, prek katerega bodo prejeli potrditev, da je bil njihov račun ustvarjen, na enak način pa bodo tudi obveščeni o izidu izbirnega postopka. Kandidate prosimo, da Evropski komisiji sporočijo morebitne spremembe svojega elektronskega naslova.

Kandidati morajo naložiti življenjepis v obliki dokumenta WORD ali PDF in prek spleta izpolniti motivacijsko pismo (največ 8 000 znakov). Življenjepis in motivacijsko pismo morata biti napisana v angleškem, francoskem ali nemškem jeziku.

Kandidati, ki bodo povabljeni na predizbirne razgovore, bodo morali podpisati izjavo o trenutnih ali prihodnjih interesih, ki bi lahko vplivali na njihovo neodvisnost.

Če kandidati prijavne številke ne prejmejo, njihova prijava ni bila uspešna!

Kandidati poteka svoje prijave ne morejo spremljati prek spleta. O stanju svoje prijave bodo obveščeni neposredno. Izbirni postopek, vključno s korespondenco z izbirnimi komisijami med tem izbirnim postopkom, bo potekal v angleškem jeziku (9).

Kandidati, ki se zaradi invalidnosti ne morejo prijaviti prek spleta, lahko svojo prijavo (življenjepis in motivacijsko pismo) pošljejo v papirni obliki s priporočeno pošto
   (10)
  , najpozneje zadnji dan roka za prijavo (velja datum poštnega žiga). Nadaljnja korespondenca med Evropsko komisijo in kandidati bo potekala po pošti. V tem primeru morajo kandidati življenjepisu in motivacijskemu pismu priložiti dokazilo o invalidnosti, ki ga izda pristojni organ. Na posebnem listu papirja morajo opisati tudi posebno ureditev, za katero menijo, da bi jim olajšala sodelovanje v izbirnem postopku.

Za več informacij ali pomoč pri tehničnih težavah se kandidati lahko po elektronski pošti obrnejo na HR-MANAGEMENT-ONLINE@ec.europa.eu.

Rok za prijavo

Rok za prijavo je 9. november 2016. Spletna prijava bo mogoča do 12. ure (opoldne) po bruseljskem času.

Varstvo osebnih podatkov

Evropska komisija (v pripravljalni fazi) in pozneje center bosta zagotovila, da se osebni podatki kandidatov obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (1).

---

(1)  Uredba (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (UL L 142, 30.4.2004, str. 1).

(2)  Sklep št. 1082/2013/EU Evropskega parlamenta in Sveta z dne 22. oktobra 2013 o resnih čezmejnih nevarnostih za zdravje in o razveljavitvi Odločbe št. 2119/98/ES (UL L 293, 5.11.2013, str. 1).

(3)  Delegirana uredba Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (UL L 328, 7.12.2013, str. 42).

(4)  Kandidati morajo v življenjepisu vsaj za teh pet let, v katerih so pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere so bili odgovorni na teh položajih, (3) obseg upravljanega proračuna ter (4) število hierarhičnih ravni nad položajem in pod njim ter število oseb s položajem na isti ravni.

(5)  Kadrovski predpisi za uradnike in Pogoji za zaposlitev drugih uslužbencev Evropske gospodarske skupnosti in Evropske skupnosti za atomsko energijo, str. 21.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:SL:PDF.

(6)  Kadrovski predpisi za uradnike in Pogoji za zaposlitev drugih uslužbencev Evropske gospodarske skupnosti in Evropske skupnosti za atomsko energijo, str. 12.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:SL:PDF.

(7)  Kadrovski predpisi za uradnike in Pogoji za zaposlitev drugih uslužbencev Evropske gospodarske skupnosti in Evropske skupnosti za atomsko energijo, str. 187.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:SL:PDF.

(8)  Najpozneje do 9. novembra 2016 do 12. ure (opoldne) po bruseljskem času.

(9)  Izbirne komisije bodo zagotovile, da domači govorci ne bodo imeli neupravičene prednosti.

(10)  European Commission, Directorate-General for Human Resources and Security, Unit for Executive Staff and CCA Secretariat, COM/2016/20016, SC11 8/36, 1049 Bruxelles/Brussel, BELGIQUE/BELGIË.

(1)  UL L 8, 12.1.2001, str. 1.

---